একাত্তরের ২৩শে মার্চ নোয়াখালী

<div style="border-style: outset; border-width: 10px; padding: 30px; background: rgb(252, 255, 243) none repeat scroll 0% 0%; width: 600px; text-align: justify; -moz-border-radius-topleft: 8px; -moz-border-radius-topright: 8px; -moz-border-radius-bottomright: 8px; -moz-border-radius-bottomleft: 8px; border-spacing: 0px; border-collapse: separate; font-family: Comic Sans MS; font-size: 12pt; -moz-│background-clip: -moz-initial; -moz-background-origin: -moz-initial; -moz-background-inline-policy: -moz-initial; color: red;">  একাত্তরের ২৩শে মার্চ নোয়াখালী

একাত্তরের ২৩শে মার্চ নোয়াখালীতে উত্তোলন করা হয় স্বাধীন বাংলাদেশের পতাকা

মাহ্‌মুদুল হক ফয়েজ

একাত্তরের সেই উত্তাল দিনগুলোতে ঢাকার সাথে সাথে নোয়াখালীতেও চলছিলো স্বাধীনতার স্বপক্ষে তীব্র গণআন্দোলন। ৭ই মার্চ বঙ্গবন্ধুর ঐতিহাসিক ভাষনের পরই বস্তুতঃ আন্দোলন তীব্র রূপ ধারন করে এবং স্বাধীনতার সঠিক দিক দর্শন খুঁজে পায়। এ আন্দোলনকে বেগবান করে তৎকালিন ছাত্র সংগ্রাম পরিষদ। ঢাকার কর্মসূচীর সাথে সাথে প্রতিদিনই এখানের কর্মসূচীও সমান্তরাল ভাবে চলতে থাকে। সেই সময় নোয়াখালীতে সাধারনতঃ সভা সমাবেশ হতো ব্যরাক মাঠে যা কাছারী ময়দান হিসাবেও পরিচিত ছিলো। সেই মাঠে এখন সড়ক ও জনপদ বিভাগ এবং জনস্বাস্থ্য প্রকৌশল অধিদপ্তরের ভবন নির্মাণ করা হয়েছে। ২৩শে মার্চ সেই কাছারী ময়দানে সমবেত হয়েছিলো প্রায় বার তের হাজার ছাত্র জনতা। সেদিন আগে থেকেই ঘোষনা করা হয়েছিলো এই দিন স্বাধীন বাংলাদেশের পতাকা আনুষ্ঠানিক ভাবে উত্তোলন করা হবে। বাঁধ ভাঙ্গা জোয়ারের মত মুক্তিপাগল মানুষ ও সমবেত হতে লাগলো সভাস্থলে। এর প্রস্তুতি হিসাবে ২০শে মার্চ জেলা কোর্ট বিল্ডিং চত্তরে বাংলাদেশের লাল সবুজ আর সোনালি রং এর বাংলাদেশের মানচিত্র খচিত পতাকা আনুষ্ঠানিক প্রদর্শন করা হয়। সে সময় নোয়াখালী জেলা প্রশাসক ছিলেন মঞ্জরুল করিম। অগাধ দেশ প্রেম আর তারুন্যে ঊজ্জীবিত ছিলো তার হৃদয়। সে সময় তিনি স্বাধীনতা আন্দোলনের ছাত্র জনতাকে সর্বাত্তক সহযোগীতা করেছিলেন। নোয়াখালী বাসির কাছেও তিনি পেয়েছিলেন অকৃত্রিম শ্রদ্ধা। সকল ভয়ভীতি উপেক্ষা করে কোর্ট বিল্ডিং চত্তরে সকাল ১০.০০ টায় অগনিত ছাত্র জনতার সামনে বঙ্গ বন্ধুর প্রতি সমর্থন জানিয়ে স্বাধীনতার স্বপক্ষে বক্তব্য রেখে তিনি প্রচুর প্রসংশা অর্জন করেছিলেন।

২৩শে মার্চ সেই ঐতিহাসিক দিনে সকাল ১০.০০ টা থেকেই হাজার হাজার ছাত্র জনতা সমবেত হতে থাকে কাছারী ময়দানে। সে সময় ছাত্র সংগ্রাম পরিষদের অন্যতম নেতা ছিলেন বর্তমান জেলা আওয়ামী লীগের সাধারন সম্পাদক আলহাজ্ব মোমিন উল্ল্যাহ এডভোকেট। সেদিনের সেই ছাত্র জনতার সামনে তিনিই প্রথম আনুষ্ঠানিক পতাকা উত্তোলন করেন। তার সাথে ছিলেন ছাত্রলীগের তৎকালিন সহ সভাপতি নূরুল আলম এবং নোয়াখালী কলেজের তদানিন্তন ভিপি জয়নাল আবেদীন। নোয়াখালীতে এটাই ছিলো প্রথম আনুষ্ঠানিক পতাকা উত্তোলন। ছাত্র জনতা সেদিন বিপুল করতালি আর উল্লাসে গগন বিদারী স্লোগানে আকাশ বাতাস মুখরিত করে তুলেছিলো। তখন সময় ছিলো দুপুর বারটা। এর পর পরই ছাত্র জনতাকে স্বাগত জানান তৎকালিন প্রাদেশিক পরিষদের সদস্য জেলা আওয়ামী লীগের তৎকালীন সাংগঠনিক সম্পাদক মরহুম সহিদ উদ্দিন এস্কেন্দার কচি এবং তৎকালিন জাতীয় পরিষদ সদস্য বর্তমান জেলা আওয়ামীলীগের সভাপতি অধ্যাপক মোঃ হানিফ।

সেদিনের সেই পতাকা উত্তোলনকারী আলহাজ্ব মমিন উল্যাহ এডভোকেট জানিয়েছেন বঙ্গবন্ধুর ৭ই মার্চ ভাষনের মাধ্যমেই সেদিন বস্তুত বাংলাদেশের  স্বাধিনতা ঘোষনা হয়ে গিয়েছিলো।

মাহমুদুল হক ফয়েজ

সাংবাদিক, গবেষক

--Foez 16:54, 2 June 2013 (UTC)